Kimbalu
Kimbalu oli küla Harjumaal, ajalooliselt Kõnnu mõisa alal. Küla jääb tänapäeval Kõnnu küla alale. Kihelkondlikult kuulus küla Kuusalu kihelkonda. Küla kaotati 1977, mil see liideti Kõnnu külaga. On märkimisväärne, et Kõnnu külaga liidetud Kimbalu küla moodustab Kõnnu külast lahustüki, mille vahele jäävad Kalme ja Murksi küla. 1920. aastatel loeti endisaegne Kimbalu küla Kõnnu asunduse osaks, ent 1930. aastatel eraldati see asundusest.